Vaiz Mehmed Ali-efendijina (Mejdanska) džamija

Vaiz Mehmed Ali-efendijina ili Mejdanska džamija nalazi se u Tuzli u gradskom naselju Mejdan, a obuhvata i Mosnik. Izgrađena 1644, predstavlja rijetko sačuvanu džamiju sa drvenom munarom.

Historija
Džamiju je sagradio Dželal Vaiz Mehmed-Ali 1644. Jedna je od najstarijih sačuvanih džamija sa drvenom munarom na prostorima Južne Europe. Predstavlja vjerski, kulturni, prosvjetni i društveni centar mahale. Mejdanska džamija se izvanredno arhitektonski i urbano uklapa u ambijent mahale. Iako nema obilježja monumentalnosti, ima vrijednosti autohtone ambijentalne arhitekture pripadajućeg vremena, te je u tom smislu potrebno sačuvati i zaštititi, u cilju zadržavanja svih autohtonih arhitektonskih karakteristika. Temeljita rekosntrukcija je provođena tokom 2006/2007, kada su joj vraćeni stari sjaj i izgled. 

U sklopu džamije izgrađen je mekteb gdje se okuplja muslimanska omladina i organizuje druženja. Cilj je da se istaknu i afirmišu pozitivne vrijednosti kod muslimana, kao što su solidarnost i ljubav, očuvanje bliskosti, međusobno uvažavanje, te razvijanje moralnih i općeprihvaćenih društvenih vrijednosti.

Arhitektura
Džamija je dimenzija 7x7m, s drvenom munarom visine 10m.

 Također pogledajte 

 Behram-begova medresa
 Tuzlansko muftijstvo

 Reference 
Kategorija:Džamije u Tuzli